b'\n_START_ARTICLE_\nAstorianerne\n_START_PARAGRAPH_\nAstorianerne var en blandet gruppe av pelshandlere, tidligere milit\xc3\xa6re og oppdagelsesreisende som 1810-12 gjennomf\xc3\xb8rte to ekspedisjoner for American Fur Companys regning. De har f\xc3\xa5tt sitt navn etter selskapets grunnlegger John Jacob Astor som gjerne blir presentert som historiens f\xc3\xb8rste dollarmillion\xc3\xa6r. Han finansierte ekspedisjonene men deltok ikke selv aktivt i v\xc3\xa6re seg planlegging eller gjennomf\xc3\xb8ring._NEWLINE_En av ekspedisjonene, ledet av Wilson Price Hunt, gikk landeveien til Columbiaflodens munning. Den andre gikk sj\xc3\xb8veien til samme m\xc3\xa5l, med fart\xc3\xb8yet \xc2\xabTonquin\xc2\xbb, under befal av Jonathan Thorn.\n_START_SECTION_\nSj\xc3\xb8ekspedisjonen\n_START_PARAGRAPH_\nThorn seilte ut fra New York 8. september 1810 og n\xc3\xa5dde m\xc3\xa5let 12. april 1811. Der grunnla han Fort Astoria (n\xc3\xa5 Astoria i Oregon) i n\xc3\xa6rheten av det sted der Lewis og Clarks ekspedisjon hadde overvintret 1805-06. Etter grunnleggelsen av Fort Astoria seile de videre i juni 1812  til Vancouver Island. Der oppstod, trolig p\xc3\xa5 grunn av Thorns udiplomatiske og arrogante opptreden, en konflikt med omr\xc3\xa5dets urbefolkning, nootka, som endte med at indianerne bordet skipet og drepte hele besetningen.\n_START_SECTION_\nLandekspedisjonen\n_START_PARAGRAPH_\nLandekspedisjonen gikk delvis den vei som senere, takket v\xc3\xa6re deres kartlegging, kom til \xc3\xa5 bli Oregon Trail, den store hovedleden til stillehavskysten. Det var imidlertid egentlig en av ekspedisjonens mange mistak, da John Day som ledet tilbakeferden mot Stillehavet tok en annen vei enn den opprinnelig planlagte. Hunt begikk selv if\xc3\xb8lge visse, men noe usikre opplysninger, det innledende feilgrepet ved \xc3\xa5 starte alt for sent p\xc3\xa5 h\xc3\xb8sten, 21. oktober 1810, fra St. Louis, og etter \xc3\xa5 ha tilbakelagt bare ca 700 km langs Missourifloden ble de tvunget \xc3\xa5 opprette vinterleir ved Nodaway Rivers munning. _NEWLINE_I en offisiell myndighetsutredning fra 1962 meddeles imidlertid at Hunt dro ut fra St. Louis 13. mars 1811. Dette kjente en av de verste konkurrentene, Manuel Lisa, til. Han startet derfor en egen skyggeekpedisjon 2. april med den for \xc3\xb8ye \xc3\xa5 utnytte astorianernes eventuelle nye oppdagelser. Lisa fulgte imidlertid ikke astorianerne lengre enn til mandanindianernes omr\xc3\xa5de. _NEWLINE_Hva de sprikende opplysningene skyldes, er ikke klart. Opplysningen om en vinterleir ved Nodaway er nok ikke helt grepet ut av luften. Muligens tilsluttet Hunt seg ikke ekspedisjonen f\xc3\xb8r v\xc3\xa5ren 1811._NEWLINE_Ferden fortsatte 21. april 1811 og allerede 26. mai begikk Hunt sitt neste mistak, da han bestemte seg for \xc3\xa5 avvike fra Lewis og Clarks gamle rute som han s\xc3\xa5 langt hadde fulgt. \xc3\x85rsaken var at Hunt var redd for represalier fra svartfotsindianerne, ettersom to av dem var blitt drept da de noen \xc3\xa5r f\xc3\xb8r hadde fors\xc3\xb8kt \xc3\xa5 stjele v\xc3\xa5pen av Lewis og Clarks ekspedisjon. I stedet s\xc3\xb8ke han seg til arikaraene for \xc3\xa5 kj\xc3\xb8pe hester av dem, noe som imidlertid viste seg \xc3\xa5 v\xc3\xa6re et helt mislykket forehavende. Noen hester fikk han ikke kj\xc3\xb8pe, og sterkt forsinket bestemte han seg i midten av juli for \xc3\xa5 fors\xc3\xb8ke \xc3\xa5 ta seg vannveien langs Snake River til Columbiafloden med kanoer._NEWLINE_Etter et d\xc3\xb8dsfall i en foss kom man frem til at id\xc3\xa9en om \xc3\xa5 ferdes med kanoer langs Snake ikke var s\xc3\xa5 lurt, og man fortsatte til fots. En del medlemmer forlot imidlertid ekspedisjonen og gav seg ut i egne forretninger av forskjellig slag. Bare 45 av opprinnelig 60 deltakere n\xc3\xa5dde derfor omsider Fort Astoria 15. februar 1812.'